cy en en cy ceb it cy en fr cy cy fr nl cy cy jbo cy cy en fr fr cy cy fr it cy cy jbo cy cy en fr fr fr en cy cy jbo cy cy nl fr cy cy cy ast en cy fr nl cy cy cy cy cy cy de hbs_lat cy ast cy cy cy zh cy en cy eo cy it en en es en cy en fr cy it cy cy cy cy cs cs cy cy fy cy cy en cy cy cy cy cy es es cy cy cy cy cy cy en cy es cy cy es de cy cy cy cy cy en cy cy cy cy cy en cy cy cy cy en cy en cy cy cy en cy cy cy en cy en cy en cy en cy cy cy en cy cy cy cy cy en de cy en en cy cy en cy
Newyddion | Ysgol Gymraeg Aberystwyth
Mae'r Clwb Brecwast ar agor yn ddyddiol rhwng 0815 - 0845
Os oes angen trafod unrhyw agwedd o adroddiad cofnod cynnydd eich plentyn, cysylltwch â'r Swyddfa i wneud apwyntiad
Gwibdaith bl.3 i Ffatri Wlân Drefach Felindre a Teifi Mania
Gwersi Beicio bl.6 (Grŵp 2)
Gwibdaith y Meithrin (plant sy'n mynychu yn y prynhawn yn unig) i Ganolfan Hamdden Plascrug
Gwibdaith y Meithrin (disgyblion sy'n mynychu drwy'r dydd a bore yn unig) i Ganolfan Glan-y-Môr Clarach.
Barbeciw y Gymdeithas Rhieni ac Athrawon 6yh
Gwersi Beicio bl.6 (Grŵp 4)
Ysgol yn cau ar gyfer gwyliau'r haf
Gwyliau haf hapus i bawb
Bydd yr ysgol yn ail agor i staff ar y 3ydd o Fedi
Bydd yr ysgol yn ail agor i blant ar y 4ydd o Fedi
Gwyliau adeg y tymor
PWY SY'N DWAD DROS Y BRYN?
Wel dyna syrpreis gafodd disgyblion Blwyddyn 2 heddiw pan ddaeth Sion Corn i ymweld yn arbennig â'u groto bach nhw er mwyn rhannu anrhegion!
Derbyniodd pob plentyn anrheg am eu bod wedi gweithio'n galed yn yr ysgol yn ystod y tymor.
Diolch yn fawr Sion Corn, a Nadolig Llawen!
Llongyfarchiadau mawr i Sophie a Soffia am eu campau arbennig yn y maes offerynnol yn ddiweddar.
Mae Sophie o flwyddyn 6 wedi cael ei dewis i chwarae yng ngherddorfa Prydain ar gyfer disgyblion dan 11oed. Mae Sophie yn chwarae'r ffliwt.
Mae Soffia wedi cael ei dewis i fod wrth gefn yng ngherddorfa Prydain, ac yn aelod o gerddorfa rhanbarthol y De Orllewin. Mae Soffia yn chwarae'r ffidil.
Da iawn chi'ch dwy!
Y DOSBARTHIADAU DERBYN YM MHENTRE BACH
Cliciwch yma i weld y casgliad llawn (19 llun)
Bu’r Dosbarth Derbyn ar daith arbennig i Bentre Bach ar ddydd Mercher y 12fed o Ragfyr. Roedd y plant yn gyffrous dros ben wrth weld Sion Corn, Coblyn a Sali Mali.
Cafodd pawb ddiod yng nghaffi Sali Mali ac anrheg gan Sion Corn.
ARAD GOCH YN CYFLWYNO 'BLE MAE'R DAIL YN HEDFAN' I'R CYFNOD SYLFAEN
Cafodd y Cyfnod Sylfaen eu diddanu gan berfformiad arbennig o dda heddiw gan gwmni Arad Goch pan ddaethant yma i roi perfformiad o 'Ble mae'r dail yn hedfan' i ddosbarthiadau'r Meithrin a Derbyn. Yfory, tro blynyddoedd 1 a 2 fydd hi i wylio'r perfformiad.
Diolch yn fawr i Arad Goch am gyflwyniad penigamp arall gyda pherfformiad gweledol ac addysgiadol iawn ar gyfer y plant.
Ewch i wefan Arad Goch i ddarganfod beth arall cyffrous sydd ganddynt ar y gweill
Cliciwch yma i weld y casgliad llawn (175 llun)
Roedd y Neuadd Fawr dan ei sang eleni eto wrth i blant yr ysgol berfformio sioeau'r Cyfnod Sylfaen a Chyfnod Allweddol 2 ar y llwyfan enfawr. Diolch i bawb am eu gwaith paratoi, i'r plant yn enwedig am eu perfformiadau ac i'r holl rieni, teuluoedd a ffrindiau am eu cwmni a'u cefnogaeth ar y noson
I archebu llun/iau cysylltwch gyda'r ffotograffydd Anthony Jarrett yma
CANU 'DAWEL NOS' I'N FFRINDIAU YN EWROP
Dyma glip o ddisgyblion Blwyddyn 3 a 4 yn canu pennill o'r garol Nadolig 'Dawel Nos'. Mae'r clip hefyd yn cael ei rannu ar wefan swyddogol ein prosiect Comenius, 'The Good Life', lle gwelir clipiau o ddisgyblion o bob un o wledydd y prosiect Ewropeaidd yn canu'r garol yn eu hieithoedd brodorol. Mae'n hyfryd iawn clywed yr un garol yn cael ei chanu mor swynol mewn gwahanol ieithoedd gan blant led led Ewrop.
BISGEDI BLASUS BLWYDDYN 2!
Mae dosbarthiadau Blwyddyn 2 wedi bod yn brysur iawn yn coginio yn ystod yr wythnos ddiwethaf. Yn gyntaf, llenwyd adeilad yr estyniad gydag arogl mins peis hyfryd, yna heddiw, dyma arogl bisgedi hyfryd yn llenwi ffroenau pawb!
Ar ôl codi chwant bwyd ar bawb, dyma'r disgyblion yn crwydro'r ysgol yn gwerthu'r bisgedi - a'u gwerthu yn hawdd! Cynllun busnes da iawn dd'weden i!
TOCYNNAU'R GYNGERDD NADOLIG AR WERTH NAWR!
Bellach mae'r tocynnau ar gyfer y Gyngerdd Nadolig eleni ar werth yn yr ysgol.
Os hoffech brynu tocynnau ar gyfer y gyngerdd a fydd yn cael ei chynnal nos Fawrth yr 11eg o Ragfyr, ewch i swyddfa'r ysgol os gwelwch yn dda.
Pris y tocynnau yw £4 i oedolion a £2 i blant ysgolion Uwchradd. (Disgyblion yr Ysgol Gymraeg am ddim)
Diolch i'r holl noddwyr am eu nawdd hael.
ANFON CARDIAU NADOLIG AT EIN FFRINDIAU O EWROP
Yr wythnos hon bydd chwech o gardiau Nadolig arbennig iawn yn cael eu hanfon o’r Ysgol Gymraeg at ysgolion eraill ym mhob cwr o Ewrop. Fel rhan o waith ein prosiect Comenius ‘The Good Life’ byddwn yn anfon cerdyn at bob ysgol sy’n rhan o’r prosiect gyda ni – ysgolion yn y Ffindir, Denmarc, Twrci, Gweriniaeth Iwerddon, yr Eidal ac Ysgol Llwyn yr Eos yma yng Nghymru. Mae’r cardiau maint A3 yn cynnwys un dyluniad o bob blwyddyn trwy’r ysgol o blith y cannoedd o gardiau a ddyluniwyd yn wreiddiol ar gyfer Cynllun Cardiau Nadolig Blwyddyn 6.
« Newyddion Tachwedd 2012 / Newyddion Ionawr 2013 »
© Yr Ysgol Gymraeg, Coedlan Plascrug, Aberystwyth, Ceredigion. SY23 1HL
Rhif ffôn : 01970 617613 | Rhif ffacs : 01970 636742 | swyddfa@ysgolgymraeg.ceredigion.sch.uk